OFICIAL CFR Cluj a împrumutat un atacant! A jucat la Cupa Africii pe Națiuni
Theo Yolou a ajuns la clubul ardelean în toamna anului trecut.
Atacantul ivorian Theo Yolou (18 ani) a fost împrumutat de CFR Cluj la CSM Sighetu Marmației, echipă din Liga 3.
Yolou a și înscris un gol în partida de pregătire cu CSM Olimpia Satu Mare, câștigată de sigheteni cu 2-0.
Atacantul Theo Yolou, o speranță a fotbalului ivorian
"Suntem bucuroși să vă anunțăm că internaționalul de tineret din Coasta de Fildeș, Yolou Guigui Theo Julien, se alătură clubului nostru!
Atacant în vârstă de 18 ani, Yolou a evoluat în prima ligă din Coasta de Fildeș la Asi D'abengourou. În vara anului trecut, tânărul jucător a fost convocat la Naționala U20 a țării sale pentru Cupa Africii pe Națiuni U20!
Îi urăm bun venit în familia CFR și cât mai multe reușite în tricoul vișiniu!", anunța CFR Cluj pe site-ul oficial la sfârșitul lunii octombrie a anului trecut.
Foto: CFR Cluj, CSM Sighetu Marmației
Urmăriți SPORT.RO și pe Google News